ΓΡΑΠΤΗ ΕΡΩΤΗΣΗ E-2303/01

υποβολή: Pere Esteve (ELDR) προς την Επιτροπή

(31 Ιουλίου 2001)

Θέμα: Ευρωπαϊκός Οργανισμός Νήσων

Ο πρώτος πυλώνας της Ευρωπαϊκής Κοινότητας συνεπάγεται τη δημιουργία κοινής αγοράς προκειμένου να επιτευχθούν οι στόχοι που της έχουν ανατεθεί και οι οποίοι περιλαμβάνουν -μεταξύ άλλων-ψηλό βαθμό ανταγωνιστικότητας και σύγκλισης οικονομικών επιδόσεων, οικονομική και κοινωνική συνοχή και αλληλεγγύη μεταξύ των κρατών μελών.

Οι επιχειρήσεις των μη εξόχως απομακρυσμένων νησιωτικών περιοχών, λόγω του ότι βρίσκονται στο περιθώριο της ηπειρωτικής Ευρώπης, πλήττονται σε μεγάλο βαθμό στην ανταγωνιστικότητά τους, δεδομένου ότι είναι αναγκασμένες να αναλαμβάνουν τα έξοδα μεταφοράς, τα οποία είναιψηλότερα από οποιαδήποτε άλλη περιοχή της ηπειρωτικής Ευρώπης, και δεν έχουν πρόσβαση ούτε σε σιδηροδρόμους, ούτε σε αυτοκινητοδρόμους, ούτε στις άλλες χερσαίες μεταφορές. Τούτο αποτελεί σοβαρό μειονέκτημα σε μια περιοχή ελευθέρου εμπορίου όπως είναι η κοινή αγορά της Ευρωπαϊκής Ένωσης.

Μία από τις δραστηριότητες των Ευρωπαϊκών Οργανισμών είναι, μεταξύ άλλων, να διευκολύνουν τη λειτουργία της ενιαίας ευρωπαϊκής αγοράς, ασκώντας ρόλο ρυθμιστών, παρέχοντας διάφορεςπηρεσίες σε βιομηχανικούς τομείς, κλπ. Η δημιουργία Ευρωπαϊκού Οργανισμού Νήσων είναι αναγκαίο και σκόπιμο βήμα για να αντισταθμιστεί η έλλειψη πρόσβασης των μη εξόχως απομακρυσμένων νησιωτικών περιοχών στη ζώνη ελευθέρων συναλλαγών. Επιπλέον, ένας τέτοιος οργανισμός θα μπορούσε να βοηθήσει στην εξεύρεση λύσεων σε τεχνικά θέματα που συνδέονται με πολύ συγκεκριμένα προβλήματα των νησιωτικών περιοχών. Θα πρέπει δε ναπενθυμίζουμε ότι πάνω από 14 εκατομμύρια ευρωπαίων ζουν σε νησιωτικές περιοχές.

Οι Βαλεαρίδες Νήσοι, με τη δημιουργία και τη διαχείριση του Imedoc (νήσοι της Δυτικής Μεσογείου) διαθέτουν μια εμπειρία μοναδική στην Ευρώπη. Ο Imedoc είναι επίσημος θεσμός που λειτουργεί εδώ και χρόνια και που συγκεντρώνει τις νήσους της Δυτικής Μεσογείου, ήτοι την Κορσική, τη Σαρδηνία, τη Σικελία και τις Βαλεαρίδες Νήσους. Οι Βαλεαρίδες Νήσοι μάλιστα συμμετέχουν στη Διάσκεψη Ευρωπαϊκών Νήσων, και λόγω του τουρισμού είναι πασίγνωστες σε όλη την Ευρώπη.

Τι πιστεύει η Επιτροπή σχετικά με το γεγονός ότι για ορισμένες περιοχές της Ευρώπης είναι δύσκολο να έχουν πρόσβαση επί ίσων όρων σε μια βασική αρχή της ΕΕ, όπως είναι η ελεύθερη αγορά και ο ελεύθερος ανταγωνισμός· Συμφωνεί η Επιτροπή με την ανάγκη δημιουργίας Ευρωπαϊκού Οργανισμού Νήσων· Θαποστηρίξει τη δημιουργία ενός τέτοιου οργανισμού· Θα εξετάσει τη δυνατότητα τοποθέτησης της έδρας του Οργανισμού στις Βαλεαρίδες Νήσους·

Τι ενέργειες θα πρέπει να γίνουν για ναποβληθεί επισήμως ηποψηφιότητα των Βαλεαρίδων Νήσων ως έδρας του Ευρωπαϊκού Οργανισμού Νήσων·

Απάντηση του κ. Prodi εξ ονόματος της Επιτροπής

(19 Σεπτεμβρίου 2001)

Όπως γνωρίζει το Αξιότιμο Μέλος του Κοινοβουλίου, η Επιτροπή έχει εγκαινιάσει μια μελέτη σχετικά με την κατάσταση που επικρατεί στα νησιά της Ένωσης. Στο πλαίσιο αυτής της μελέτης πρόκειται να δημιουργηθεί μια βάση δεδομένων των νησιωτικών περιφερειών, και να διατυπωθεί μια αντικειμενική διάγνωση της κατάστασής τους, η οποία θα περιλαμβάνει βαθμονόμηση και αξιολόγηση των ειδικών αναγκών των νησιών και των προβλημάτων που συνδέονται με τον νησιωτικό χαρακτήρα. Θα περιλαμβάνεται επίσης σ' αυτή τη διάγνωση η εξέταση των ενδεχομένων εμποδίων στα οποία κινδυνεύουν να προσκρούουν οι νησιωτικές επιχειρήσεις έτσι ώστε να μην μπορούν να επωφελούνται πλήρως από την ενιαία αγορά. Πρόκειται επίσης να πραγματοποιηθεί αναλυτική μελέτη σχετικά με τα μέτρα που λαμβάνονται και τις πολιτικές που ασκούνται από τα κράτη μέλη και από την Ένωση, αποσκοπώντας να καταπολεμήσουν τις ενδεχόμενες αναπτυξιακές καθυστερήσεις που οφείλονται στον νησιωτικό χαρακτήρα. Εν τούτοις αυτή η μελέτη, της οποίας ο χαρακτήρας είναι επιστημονικός, δεν φιλοδοξεί να αποτελέσει προβληματισμό σχετικά με τη σκοπιμότητα της δημιουργίας μιας ευρωπαϊκήςπηρεσίας για τον νησιωτικό χαρακτήρα.

Τα πρώτα πορίσματα αυτής της μελέτης αναμένονται κατά τη διάρκεια του πρώτου εξαμήνου του 2002. Η διάρκειά της καθορίστηκε σε ένα έτος. Η Επιτροπή επιθυμεί να λάβει χώρα συζήτηση όταν θα έχουν δημοσιοποιηθεί αυτά τα πορίσματα.

Εν αναμονή αυτών των πορισμάτων, η Επιτροπή λαμβάνειπό σημείωση τιςποδείξεις του Αξιοτίμου Μέλους του Κοινοβουλίου, σχετικά με τις οποίες όμως δεν θα μπορούσε να λάβει θέση επί του παρόντος. Πράγματι, τα ερωτήματα που συνδέονται με τη δημιουργία μιας ευρωπαϊκήςπηρεσίας για τον νησιωτικό χαρακτήρα, και με την τοποθέτηση της έδρας αυτής τηςπηρεσίας στις Βαλεαρίδες Νήσους, είναι επί του παρόντος, πρόωρα.